**Р Е Ш Е Н И Е № ПВ-11-П/2014г.**

Процедурата по реда на глава шеста от Закона за опазване на околната среда за инвестиционно предложение: **„Изграждане на птицеферма за отглеждане на кокошки– носачки с 50000 бр. места“** в имот № 73122.20.13, с. Трилистник, Община Марицае започнала с внасяне в Регионалната инспекция по околната среда и водите /РИОСВ/– гр. Пловдив на уведомление с вх. № ОВОС-151/19.02.2014г. от Възложителя – **„Велди- 1“ ООД**.

На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, РИОСВ Пловдив е информирала Възложителя за следното:

**I. По отношение на изискванията на глава шеста от раздел трети от Закона за опазване на околната среда /ЗООС** /

Представеното инвестиционно предложение попада в Приложение № 1 от Закона за опазване на околната среда /ЗООС/ и на основание чл.92, т.1 от ЗООС подлежи на задължителна процедура по изготвяне на ОВОС. С писмо изх. № ОВОС- 151/06.03.2014г. са дадени указания на Възложителя за предприемане на необходимите действия във връзка с изготвяне на доклад за ОВОС.

**II. По отношение на изискванията на чл. 31 от Закона за биологичното разнообразие**:

С писмо изх. № ОВОС-151/06.03.2014г. Възложителят е уведомен, че поземлен имот с идентификатор № 73122.20.13, местност “Селската кория”, землище с. Трилистник, oбщ. Марица, обл. Пловдив пряко граничи със защитена зона BG0000289 “Трилистник”, включена в списъка на защитени зони за опазване на природните местообитания и на дивата флора и фауна, приет с Решение на МС №122/02.03.2007г. Предвид местоположението, характера и мащаба на инвестиционното предложение, преценката за вероятната степен на отрицателно въздействие е, че реализацията му има вероятност да окаже значително отрицателно въздействие върху защитената зона.

Във връзка с горното, следва **да се извърши оценка за степента на въздействие** на инвестиционното предложение върху защитена зона BG0000289 “Трилистник”. Съгласно чл.34, ал.1 от Наредбата по ОС, в доклада по ОВОС, като отделно приложение, следва да се включи оценка за степента на въздействие на инвестиционното предложение върху защитенa зонa BG0000289 “Трилистник”.

С писмо вх. № ОВОС-151/10.10.2014 г., възложителят „Велди-1“ ООД, уведомява, че желае прекратяване на процедурата по внесеното уведомление за инвестиционно предложение **„Изграждане на птицеферма за отглеждане на кокошки– носачки с 50000 бр. места“** в имот № 73122.20.13, с. Трилистник, Община Марица.

Въз основа на изложеното фактическо обстоятелство и на основание чл.56, ал. 1 от Административнопроцесуалния кодекс /АПК/.

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Изграждане на птицеферма за отглеждане на кокошки– носачки с 50000 бр. места“** в имот № 73122.20.13, с. Трилистник, Община Марица, Възложител: „Велди-1“ ООД.

С прекратяване на процедурата по изготвяне на ОВОС, в това число и по оценка на съвместимост на инвестиционното предложение не се изключва възможността на Възложителя да подаде ново уведомление по реда на Наредбата за ОВОС.

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ Дата: 21.10.2014 г.**

Директор на РИОСВ - Пловдив

Съгласували: Изготвили:

Д. Димитров, Директор Дирекция ПД В. Кацарова, ст. експерт ……….